ฝังยาคุมตอนเเรกประจำเดือนมาปกติแต่อยู่ๆประจำเดือนไม่มาจะ4เดือนแล้วมีโอกาสท้องไหมคะ
สวัสดีค่ะ การฝังยาคุมกำเนิดนั้น ควรเริ่มฝังภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฝังเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฝังยาน้อยกว่า 1%โดยการฝังยาคุมอาจทำให้ประจำเดือนมาไม่สม่ำเสมอหรือไม่มาได้ โอกาสตั้งครรภ์ขณะฝังยาอย่างที่กล่าวไปว่ามีน้อยมากถ้าไม่สบายใจ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ